Document ID: 32008R0082

РЕГЛАМЕНТ (ЕО) № 82/2008 НА КОМИСИЯТА
от 28 януари 2008 година
за изменение на Регламент (ЕО) № 32/2000 на Съвета, за да бъдат взети предвид измененията в Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 32/2000 на Съвета от 17 декември 1999 г. за откриване и управление на тарифни квоти на Общността, обвързани в ГАТТ, както и на някои други тарифни квоти на Общността, и за установяване на подробни правила във връзка с уточняването на квотите и за отмяна на Регламент (ЕО) № 1808/95 (1), и по-специално член 9, параграф 1, буква а) от него,
като има предвид, че:
(1)
В Комбинираната номенклатура за 2008 г., определена с Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (2), изменен с Регламент (ЕО) № 1214/2007 (3) на Комисията, кодовете от Комбинираната номенклатура (кодове по КН) за някои продукти се променят. Приложения III и IV към Регламент (ЕО) № 32/2000 съдържат препратки към някои от тези кодове по КН. Вследствие на това е необходимо тези приложения да бъдат коригирани.
(2)
Регламент (ЕО) № 32/2000 следва съответно да бъде изменен.
(3)
Тъй като Регламент (ЕО) № 1214/2007 влиза в сила на 1 януари 2008 г., настоящият регламент следва да се прилага от същата дата.
(4)
Мерките, предвидени в настоящия регламент, са в съответствие със становището на Комитета по Митнически кодекс,
ПРИЕ НАСТОЯЩИЯ РЕГЛАМЕНТ:
Член 1
Приложения III и IV към Регламент (ЕО) № 32/2000 се изменят в съответствие с приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Той се прилага от 1 януари 2008 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 28 януари 2008 година.

Labels: 3
1
6